CELEX: 32014D0836
Language: fi
Date: 2014-11-27 00:00:00
Title: 2014/836/EU: Neuvoston päätös, annettu 27 päivänä marraskuuta 2014 , Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin johtuvien tiettyjen järjestelyjen ja siirtymäjärjestelyjen määrittämisestä

28.11.2014   
            
            
               FI
            
            
               Euroopan unionin virallinen lehti
            
            
               L 343/11
            
         NEUVOSTON PÄÄTÖS,
   annettu 27 päivänä marraskuuta 2014,
   Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin johtuvien tiettyjen järjestelyjen ja siirtymäjärjestelyjen määrittämisestä
   
      (2014/836/EU)
   
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn siirtymämääräyksistä tehdyn pöytäkirjan N:o 36, jäljempänä ’pöytäkirja N:o 36’, ja erityisesti sen 10 artiklan 4 kohdan toisen alakohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Pöytäkirjan N:o 36 nojalla Yhdistyneellä kuningaskunnalla oli mahdollisuus ilmoittaa neuvostolle viimeistään 31 päivänä toukokuuta 2014, ettei se hyväksy Lissabonin sopimuksella komissiolle ja unionin tuomioistuimelle siirrettyä toimivaltaa sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa.
            
         
               (2)
            
            
               Yhdistynyt kuningaskunta ilmoitti neuvostolle neuvoston puheenjohtajalle osoitetulla 24 päivänä heinäkuuta 2013 päivätyllä kirjeellä, ettei se hyväksy Lissabonin sopimuksella komissiolle ja unionin tuomioistuimelle siirrettyä toimivaltaa poliisiyhteistyön ja rikosasioissa tehtävän oikeudellisen yhteistyön alalla. Tämän seurauksena asianomaisten poliisiyhteistyön ja rikosasioissa tehtävän oikeudellisen yhteistyön alalla annettujen säädösten soveltaminen Yhdistyneeseen kuningaskuntaan päättyy 1 päivänä joulukuuta 2014.
            
         
               (3)
            
            
               Yhdistynyt kuningaskunta voi ilmoittaa haluavansa osallistua säädöksiin, joita on lakattu soveltamasta siihen.
            
         
               (4)
            
            
               Yhdistynyt kuningaskunta on ilmoittanut aikomuksestaan ilmoittaa siitä, että se haluaa osallistua joihinkin tällaisiin säädöksiin.
            
         
               (5)
            
            
               Neuvoston olisi pöytäkirjan N:o 36 10 artiklan 4 kohdan toisen alakohdan mukaan määritettävä komission ehdotuksesta edellä olevan johdosta tarvittavat järjestelyt sekä tarvittavat siirtymäjärjestelyt. Neuvosto voi 10 artiklan 4 kohdan kolmannen alakohdan perusteella myös päättää, että Yhdistyneen kuningaskunnan olisi vastattava niistä välittömistä rahoitusvaikutuksista, jotka väistämättä aiheutuvat siitä, ettei se enää osallistu näihin säädöksiin.
            
         
               (6)
            
            
               Olisi vältettävä kaikenlaisia keskeytyksiä niiden säädösten täytäntöönpanossa ja soveltamisessa, joihin Yhdistynyt kuningaskunta on pyrkinyt liittymään uudelleen. Näiden säädösten soveltamista Yhdistyneeseen kuningaskuntaan olisi sen vuoksi jatkettava rajatun siirtymäkauden ajan, kunnes neuvoston ja komission päätökset Yhdistyneen kuningaskunnan osallistumisen hyväksymisestä tulevat voimaan.
            
         
               (7)
            
            
               Yhdistynyt kuningaskunta ei ole ilmoittanut neuvostolle haluavansa osallistua neuvoston päätöksiin 2008/615/YOS (1) ja 2008/616/YOS (2) eikä neuvoston puitepäätökseen 2009/905/YOS (3), jäljempänä ’Prüm-päätökset’, joten niiden soveltaminen Yhdistyneeseen kuningaskuntaan päättyy 1 päivänä joulukuuta 2014. Niiden soveltamisen päättymisestä seuraa, että Yhdistyneen kuningaskunnan pääsy Euroopan parlamentin ja neuvoston asetuksella (EU) N:o 603/2013 (4) perustettuun Eurodac-tietokantaan lainvalvontatarkoituksessa olisi estettävä, kunnes Yhdistynyt kuningaskunta liittyy uudelleen Prüm-päätöksiin.
            
         
               (8)
            
            
               Ottaen kuitenkin huomioon Prüm-päätösten käytännön ja operatiivisen merkityksen unionin yleisen turvallisuuden ja erityisesti lainvalvonnan sekä rikosten torjunnan, havaitsemisen ja tutkimisen kannalta Yhdistyneen kuningaskunnan olisi tehtävä perinpohjainen vaikutuksia ja kustannus-hyötysuhdetta koskeva analyysi tiiviissä yhteistyössä Yhdistyneessä kuningaskunnassa toimivien operatiivisten kumppaneiden, jäsenvaltioiden, komission, Europolin ja Eurojustin kanssa sen arvioimiseksi, mitä hyviä puolia ja käytännön hyötyjä aiheutuisi siitä, että Yhdistynyt kuningaskunta liittyy uudelleen Prüm-päätöksiin, ja mitä sen täytyisi sitä varten tehdä; analyysin tulos olisi julkistettava viimeistään 30 päivänä syyskuuta 2015.
            
         
               (9)
            
            
               Jos edellä mainitun vaikutuksia ja kustannus-hyötysuhdetta koskevan analyysin tulos on myönteinen, Yhdistyneen kuningaskunnan olisi päätettävä viimeistään 31 päivänä joulukuuta 2015, ilmoittaako se neuvostolle seuraavien neljän viikon kuluessa pöytäkirjan N:o 36 10 artiklan 5 kohdan mukaisesti haluavansa osallistua Prüm-päätöksiin. Yhdistynyt kuningaskunta on antanut ymmärtää, että tällaisen päätöksen tekeminen edellyttää sen parlamentin antamaa hyväksyntää.
            
         
               (10)
            
            
               Neuvoston päätöksessä 2014/837/EU (5) säädetään rahoitusvaikutuksista, jotka johtuvat siitä, että Yhdistynyt kuningaskunta ei enää osallistu Prüm-päätöksiin.
            
         
               (11)
            
            
               Pöytäkirjan N:o 36 10 artiklan 4 kohdan toisen alakohdan mukaisesti Yhdistynyt kuningaskunta ei osallistu tämän päätöksen tekemiseen mutta päätös sitoo Yhdistynyttä kuningaskuntaa,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä lueteltujen säädösten soveltamista Yhdistyneeseen kuningaskuntaan jatketaan 7 päivään joulukuuta 2014.
   2 artikla
   1.   Yhdistyneen kuningaskunnan on 10 päivän kuluessa 30 päivästä marraskuuta 2014 alettava tehdä perinpohjaista vaikutuksia ja kustannus-hyötysuhdetta koskevaa analyysiä sen arvioimiseksi, mitä hyviä puolia ja käytännön hyötyjä aiheutuisi siitä, että Yhdistynyt kuningaskunta liittyy uudelleen Prüm-päätöksiin, ja mitä sen täytyisi sitä varten tehdä.
   Yhdistynyt kuningaskunta tekee sen tiiviissä yhteistyössä Yhdistyneessä kuningaskunnassa toimivien operatiivisten kumppaneiden, jäsenvaltioiden, komission, Europolin ja Eurojustin kanssa.
   2.   Yhdistyneen kuningaskunnan on julkistettava 1 kohdassa tarkoitetun vaikutuksia ja kustannus-hyötysuhdetta koskevan analyysin tulokset viimeistään 30 päivänä syyskuuta 2015.
   3.   Jos vaikutuksia ja kustannus-hyötysuhdetta koskevan analyysin tulos on myönteinen, Yhdistyneen kuningaskunnan on päätettävä viimeistään 31 päivänä joulukuuta 2015, ilmoittaako se neuvostolle pöytäkirjan N:o 36 10 artiklan 5 kohdan mukaisesti haluavansa osallistua Prüm-päätöksiin. Ilmoitus on tehtävä neljän viikon kuluessa 31 päivästä joulukuuta 2015.
   3 artikla
   Yhdistyneen kuningaskunnan pääsy asetuksella (EU) N:o 603/2013 perustettuun Eurodac-tietokantaan lainvalvontatarkoituksessa estetään, kunnes päätös Yhdistyneen kuningaskunnan osallistumisesta Prüm-päätöksiin tulee voimaan.
   4 artikla
   Jos Yhdistynyt kuningaskunta ei ole neljän viikon kuluessa 31 päivästä joulukuuta 2015 ilmoittanut neuvostolle haluavansa osallistua Prüm-päätöksiin, komissio antaa Euroopan parlamentille ja neuvostolle kertomuksen niistä vaikutuksista, joita aiheutuu siitä, että Yhdistynyt kuningaskunta ei osallistu kyseisiin päätöksiin.
   5 artikla
   Tämä päätös tulee voimaan 30 päivänä marraskuuta 2014.
   
      Tehty Brysselissä 27 päivänä marraskuuta 2014.
      
         
            Neuvoston puolesta
         
         
            Puheenjohtaja
         
         A. GIACOMELLI
      
   
   
      (1)  Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1).
   
      (2)  Neuvoston päätös 2008/616/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta (EUVL L 210, 6.8.2008, s. 12).
   
      (3)  Neuvoston puitepäätös 2009/905/YOS, tehty 30 päivänä marraskuuta 2009, laboratoriotoimintaa harjoittavien rikosteknisten palvelujen tarjoajien akkreditoinnista (EUVL L 322, 9.12.2009, s. 14).
   
      (4)  Euroopan parlamentin ja neuvoston asetus (EU) N:o 603/2013, annettu 26 päivänä kesäkuuta 2013, Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta (EUVL L 180, 29.6.2013, s. 1).
   
      (5)  Neuvoston päätös 2014/837/EU, annettu 27 päivänä marraskuuta 2014, Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin aiheutuvien tiettyjen välittömien rahoitusvaikutusten määrittämisestä (katso tämän virallisen lehden sivu 17).
   
      LIITE
      LUETTELO 1 ARTIKLASSA TARKOITETUISTA SÄÄDÖKSISTÄ
      
                  1.
               
               
                  Schengenin sopimuksen soveltamisesta vuonna 1985 tehty yleissopimus: 39 artikla, 40 artikla, 42 ja 43 artikla (siltä osin kuin ne liittyvät 40 artiklaan), 44 artikla, 46 artikla, 47 artikla (lukuun ottamatta 2 kohdan c alakohtaa ja 4 kohtaa), 54–58 artikla, 59 artikla, 61–69 artikla, 71 artikla, 72 artikla, 126 artikla–130 artikla (siltä osin kuin ne liittyvät Schengenin yleissopimuksen määräyksiin, joihin Yhdistynyt kuningaskunta osallistuu) ja päätösasiakirja — julistus nro 3 (71 artiklan 2 kappaleesta) (EYVL L 239, 22.9.2000, s. 19)
               
            
                  2.
               
               
                  Neuvoston päätös 2000/586/YOS, tehty 28 päivänä syyskuuta 2000, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 40 artiklan 4 ja 5 kohdan, 41 artiklan 7 kohdan ja 65 artiklan 2 kohdan muuttamista koskevasta menettelystä (EYVL L 248, 3.10.2000, s. 1)
               
            
                  3.
               
               
                  Neuvoston päätös 2003/725/YOS, tehty 2 päivänä lokakuuta 2003, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen 40 artiklan 1 ja 7 kohdan määräysten muuttamisesta (EUVL L 260, 11.10.2003, s. 37)
               
            
                  4.
               
               
                  Yhteinen toiminta 97/827/YOS, 5 päivältä joulukuuta 1997, järjestäytyneen rikollisuuden torjuntaan liittyvien kansainvälisten sitoumusten kansallisen tason soveltamista ja täytäntöönpanoa koskevan arviointijärjestelmän perustamisesta (EYVL L 344, 15.12.1997, s. 7)
               
            
                  5.
               
               
                  Neuvoston asiakirja, tehty 18 päivänä joulukuuta 1997, Euroopan unionista tehdyn sopimuksen K.3 artiklan perusteella tehty yleissopimus tullihallintojen keskinäisestä avunannosta ja yhteistyöstä (EYVL C 24, 23.1.1998, s. 1)
               
            
                  6.
               
               
                  Yhteinen toiminta 98/700/YOS 3 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella eurooppalaisen kuvantallennusjärjestelmän (FADO) perustamisesta (EYVL L 333, 9.12.1998, s. 4)
               
            
                  7.
               
               
                  Neuvoston päätös 2000/375/YOS, 29 päivältä toukokuuta 2000, Internetissä välitettävän lapsipornografian vastaisista toimenpiteistä (EYVL L 138, 9.6.2000, s. 1)
               
            
                  8.
               
               
                  Neuvoston päätös 2000/641/YOS, tehty 17 päivänä lokakuuta 2000, Euroopan poliisiviraston perustamisesta tehdyllä yleissopimuksella (Europol-yleissopimus), tietotekniikan käyttöä tullialalla koskevalla yleissopimuksella sekä tarkastusten asteittaisesta lakkauttamisesta yhteisillä rajoilla tehdyn Schengenin sopimuksen soveltamisesta tehdyllä yleissopimuksella (Schengenin yleissopimus) perustettujen yhteisten tietosuojan valvontaviranomaisten sihteeristön perustamisesta (EYVL L 271, 24.10.2000, s. 1)
               
            
                  9.
               
               
                  Neuvoston päätös 2000/642/YOS, tehty 17 päivänä lokakuuta 2000, jäsenvaltioiden rahanpesun selvittelykeskusten välistä yhteistyötä koskevista järjestelyistä, joita noudatetaan tietojenvaihdossa (EYVL L 271, 24.10.2000, s. 4).
               
            
                  10.
               
               
                  Neuvoston päätös 2002/187/YOS, tehty 28 päivänä helmikuuta 2002, Eurojust-yksikön perustamisesta vakavan rikollisuuden torjunnan tehostamiseksi (EYVL L 63, 6.3.2002, s. 1)
               
            
                  11.
               
               
                  Neuvoston päätös 2003/659/YOS, tehty 18 päivänä kesäkuuta 2003, Eurojust-yksikön perustamisesta vakavan rikollisuuden torjunnan tehostamiseksi tehdyn päätöksen 2002/187/YOS muuttamisesta (EUVL L 245, 29.9.2003, s. 44)
               
            
                  12.
               
               
                  Neuvoston päätös 2009/426/YOS, tehty 16 päivänä joulukuuta 2008, Eurojustin vahvistamisesta sekä Eurojust-yksikön perustamisesta vakavan rikollisuuden torjunnan tehostamiseksi tehdyn päätöksen 2002/187/YOS muuttamisesta (EUVL L 138, 4.6.2009, s. 14)
               
            
                  13.
               
               
                  Neuvoston päätös 2002/348/YOS, tehty 25 päivänä huhtikuuta 2002, turvallisuudesta kansainvälisten jalkapallo-ottelujen yhteydessä (EYVL L 121, 8.5.2002, s. 1)
               
            
                  14.
               
               
                  Neuvoston päätös 2007/412/YOS, tehty 12 päivänä kesäkuuta 2007, turvallisuudesta kansainvälisten jalkapallo-ottelujen yhteydessä tehdyn päätöksen 2002/348/YOS muuttamisesta (EUVL L 155, 15.6.2007, s. 76)
               
            
                  15.
               
               
                  Neuvoston puitepäätös 2002/465/YOS, tehty 13 päivänä kesäkuuta 2002, yhteisistä tutkintaryhmistä (EYVL L 162, 20.6.2002, s. 1)
               
            
                  16.
               
               
                  Neuvoston puitepäätös 2002/584/YOS, tehty 13 päivänä kesäkuuta 2002, eurooppalaisesta pidätysmääräyksestä ja jäsenvaltioiden välisistä luovuttamismenettelyistä (EYVL L 190, 18.7.2002, s. 1)
               
            
                  17.
               
               
                  Neuvoston puitepäätös 2009/299/YOS, tehty 26 päivänä helmikuuta 2009, puitepäätösten 2002/584/YOS, 2005/214/YOS, 2006/783/YOS, 2008/909/YOS ja 2008/947/YOS muuttamisesta henkilöiden prosessuaalisten oikeuksien parantamiseksi sekä vastavuoroisen tunnustamisen periaatteen soveltamisen edistämiseksi sellaisten päätösten osalta, jotka on tehty vastaajan ollessa poissa oikeudenkäynnistä (EUVL L 81, 27.3.2009, s. 24)
               
            
                  18.
               
               
                  Neuvoston puitepäätös 2005/214/YOS, tehty 24 päivänä helmikuuta 2005, vastavuoroisen tunnustamisen periaatteen soveltamisesta taloudellisiin seuraamuksiin (EUVL L 76, 22.3.2005, s. 16)
                  
                              —
                           
                           
                              Neuvoston puitepäätös 2009/299/YOS, tehty 26 päivänä helmikuuta 2009, puitepäätösten 2002/584/YOS, 2005/214/YOS, 2006/783/YOS, 2008/909/YOS ja 2008/947/YOS muuttamisesta henkilöiden prosessuaalisten oikeuksien parantamiseksi sekä vastavuoroisen tunnustamisen periaatteen soveltamisen edistämiseksi sellaisten päätösten osalta, jotka on tehty vastaajan ollessa poissa oikeudenkäynnistä (EUVL L 81, 27.3.2009, s. 24)
                           
                        
            
                  19.
               
               
                  Neuvoston puitepäätös 2006/783/YOS, tehty 6 päivänä lokakuuta 2006, vastavuoroisen tunnustamisen periaatteen soveltamisesta menetetyksi tuomitsemista koskeviin päätöksiin (EUVL L 328, 24.11.2006, s. 59)
                  
                              —
                           
                           
                              Neuvoston puitepäätös 2009/299/YOS, tehty 26 päivänä helmikuuta 2009, puitepäätösten 2002/584/YOS, 2005/214/YOS, 2006/783/YOS, 2008/909/YOS ja 2008/947/YOS muuttamisesta henkilöiden prosessuaalisten oikeuksien parantamiseksi sekä vastavuoroisen tunnustamisen periaatteen soveltamisen edistämiseksi sellaisten päätösten osalta, jotka on tehty vastaajan ollessa poissa oikeudenkäynnistä (EUVL L 81, 27.3.2009, s. 24)
                           
                        
            
                  20.
               
               
                  Neuvoston puitepäätös 2006/960/YOS, tehty 18 päivänä joulukuuta 2006, Euroopan unionin jäsenvaltioiden lainvalvontaviranomaisten välisen tietojen ja tiedustelutietojen vaihdon yksinkertaistamisesta (EUVL L 386, 29.12.2006, s. 89)
               
            
                  21.
               
               
                  Komission päätös 2007/171/EY, tehty 16 päivänä maaliskuuta 2007, toisen sukupolven Schengenin tietojärjestelmää (SIS II) koskevista verkonhallinnan vaatimuksista (kolmas pilari) (EUVL L 79, 20.3.2007, s. 29)
               
            
                  22.
               
               
                  Neuvoston päätös 2007/533/YOS, tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 205, 7.8.2007, s. 63)
               
            
                  23.
               
               
                  Neuvoston päätös 2007/845/YOS, tehty 6 päivänä joulukuuta 2007, varallisuuden takaisin hankinnasta vastaavien jäsenvaltioiden toimistojen yhteistyöstä rikoksen tuottaman hyödyn tai muun rikokseen liittyvän omaisuuden jäljittämisessä ja tunnistamisessa (EUVL L 332, 18.12.2007, s. 103)
               
            
                  24.
               
               
                  Neuvoston puitepäätös 2008/977/YOS, tehty 27 päivänä marraskuuta 2008, rikosasioissa tehtävässä poliisi- ja oikeudellisessa yhteistyössä käsiteltävien henkilötietojen suojaamisesta (EUVL L 350, 30.12.2008, s. 60)
               
            
                  25.
               
               
                  Neuvoston puitepäätös 2008/675/YOS, tehty 24 päivänä heinäkuuta 2008, Euroopan unionin jäsenvaltioissa annettujen tuomioiden huomioon ottamisesta uudessa rikosprosessissa (EUVL L 220, 15.8.2008, s. 32)
               
            
                  26.
               
               
                  Neuvoston puitepäätös 2008/909/YOS, tehty 27 päivänä marraskuuta 2008, vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa (EUVL L 327, 5.12.2008, s. 27)
                  
                              —
                           
                           
                              Neuvoston puitepäätös 2009/299/YOS, tehty 26 päivänä helmikuuta 2009, puitepäätösten 2002/584/YOS, 2005/214/YOS, 2006/783/YOS, 2008/909/YOS ja 2008/947/YOS muuttamisesta henkilöiden prosessuaalisten oikeuksien parantamiseksi sekä vastavuoroisen tunnustamisen periaatteen soveltamisen edistämiseksi sellaisten päätösten osalta, jotka on tehty vastaajan ollessa poissa oikeudenkäynnistä (EUVL L 81, 27.3.2009, s. 24)
                           
                        
            
                  27.
               
               
                  Neuvoston päätös 2008/976/YOS, tehty 16 päivänä joulukuuta 2008, Euroopan oikeudellisesta verkostosta (EUVL L 348, 24.12.2008, s. 130)
               
            
                  28.
               
               
                  Neuvoston puitepäätös 2009/315/YOS, tehty 26 päivänä helmikuuta 2009, jäsenvaltioiden välisen rikosrekisteritietojen vaihdon järjestämisestä ja sisällöstä (EUVL L 93, 7.4.2009, s. 23)
               
            
                  29.
               
               
                  Neuvoston päätös 2009/316/YOS, tehty 6 päivänä huhtikuuta 2009, eurooppalaisen rikosrekisteritietojärjestelmän (ECRIS) perustamisesta puitepäätöksen 2009/315/YOS 11 artiklan mukaisesti (EUVL L 93, 7.4.2009, s. 33)
               
            
                  30.
               
               
                  Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37)
               
            
                  31.
               
               
                  Neuvoston päätös 2009/934/YOS, tehty 30 päivänä marraskuuta 2009, täytäntöönpanosääntöjen hyväksymisestä, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien (EUVL L 325, 11.12.2009, s. 6)
               
            
                  32.
               
               
                  Neuvoston päätös 2009/936/YOS, tehty 30 päivänä marraskuuta 2009, Europolin analyysitietokantoja koskevien täytäntöönpanosääntöjen hyväksymisestä (EUVL L 325, 11.12.2009, s. 14)
               
            
                  33.
               
               
                  Neuvoston päätös 2009/968/YOS, tehty 30 päivänä marraskuuta 2009, Europolin tietojen luottamuksellisuutta koskevien sääntöjen hyväksymisestä (EUVL L 332, 17.12.2009, s. 17)
               
            
                  34.
               
               
                  Neuvoston puitepäätös 2009/829/YOS, tehty 23 päivänä lokakuuta 2009, vastavuoroisen tunnustamisen periaatteen soveltamisesta valvontatoimia koskeviin päätöksiin Euroopan unionin jäsenvaltioiden välillä tutkintavankeuden vaihtoehtona (EUVL L 294, 11.11.2009, s. 20)
               
            
                  35.
               
               
                  Neuvoston päätös 2009/917/YOS, tehty 30 päivänä marraskuuta 2009, tietotekniikan käytöstä tullialalla (EUVL L 323, 10.12.2009, s. 20)